Cégünk családi vállalkozásként indult 2011-ben. A kezdetektől arra törekedtünk, hogy megbízható, hosszú távú megoldást kínáljunk a napelemes rendszerek és a hozzájuk kapcsolódó szolgáltatások terén. Kollégáink és vezetőségünk kitartó munkájának köszönhetően mára országos vállalattá váltunk.
A technikai fejlődésnek és szakembereink tapasztalatának köszönhetően megrendelőink számára kimagasló és komplex szolgáltatást nyújtunk a kisebb napelemes rendszerek, a napelemparkok és a komplex energetikai megoldások területén.
Az OPTIMUM SOLAR Kft. a Magyar Napelem Napkollektor Szövetség és a Magyar Napelem Iparági Egyesület tagja.
Hosszú távon, évtizedekben gondolkodunk.
Ügyvezetőnk, Lugos Roland már gyermekkorában eldöntötte, napelemekkel fog foglalkozni, amikor a Csillagok és bolygók titkai című ismeretterjesztő könyv borítóján megpillantotta a műholdra szerelt napelemeket. Mára a téma szakértőjeként a megújuló energia hasznosításának népszerűsítéséért, a gazdasági alapokon nyugvó és fenntartható beruházások elterjedéséért dolgozik az Optimum Solar csapatával egységben.
Az energetikai beruházások hosszú távú együttműködést jelentenek, így a cég számára kulcsfontosságú a bizalom.
„Hosszú távon, évtizedekben gondolkodunk. Napelemes rendszereket nem szabad más filozófiával forgalmazni. 20-50 évre kell megbízhatóan működő megoldást biztosítani a családoknak, intézményeknek, pénzügyi befektetőknek, melynek alapja a minőség és a szakértelem.”
Lugos Roland
Értékrend közvetítése és megőrzése
Fontos számunkra, hogy munkánkon túl megfelelő értékrendet közvetítsünk, és mindezek mellett nélkülözhetetlennek tartjuk a társadalmi szerepvállalást, illetve a helyi értékek megőrzésének elősegítését. Úgy véljük, hogy céljainkat közös munkával könnyebben érhetjük el, ezért több helyi egyesületet és szervezetet támogatunk.
Regionális és országos szinten is teszünk azért, hogy felhívjuk a figyelmet a környezetvédelem jelentőségére és a megújuló energiát hasznosító napelemes rendszerek hasznosságára.
Mentorként és főszponzorként indulása óta támogatjuk a környezettudatos Szuperzöld című televíziós magazinműsort az RTL Klubon. A műsor 2019-ben elnyerte a Magyar Telekom Csoport Fenntartható Sajtó Díját.
A Szuperzöld Facebook oldala itt elérhető, az adások pedig az RTL Most felületén bármikor visszanézhetők!
Célunk a fenntartható fejlődés mellett az energiahatékonysági fejlesztések elősegítése.
A környezetvédelem mellett eltökélten hirdetjük a megújuló energia jelentőségét. Folyamatosan Magyarország megújuló energia termelésének tervezésén és kiépítésén dolgozunk. Számunkra fontos, hogy milyen szemléletet és rendszereket hagyunk az utódainkra. Célunk a napelemes rendszerek, az elektromobilitás elterjedését elősegíteni, és minőségi munkát végezve megvalósítani, fenntartani!
Élen járunk a napenergia-hasznosításban.
Folyamatosan kutatjuk és fejlesztjük az energiahatékonyság növelését elősegítő új eszközöket, technológiákat és eljárásokat. Stratégiánk egyik alappillére, hogy Megrendelőink számára a piacon fellelhető leghatékonyabb, környezetbarát és gazdaságilag megalapozott megoldásokat kínálunk.
Mi is megújuló energiát hasznosítunk.
Az Optimum Solarnál hiszünk abban, hogy munkánkkal értéket teremtünk, és abban is, hogy a megújuló energia hasznosítása nem csak környezettudatos szempontból kiemelkedő, hanem jó befektetés és hosszú távon biztosítja az energiaellátást. Ebben a szemléletben hoztuk létre a 700 m2 alapterületű bajai központunkat, ami maximálisan eleget tesz a kor elvárásainak. 2015-ben került átadásra a hőszivattyúval működtetett fal és mennyezeti fűtéssel és hűtéssel ellátott iroda- és raktárépületünk, melynek energiaszükségletét helyben termeljük meg. Az összesen 43 kWp teljesítményű napelem egy része szerelőcsarnokunk tetején található, emellett az épület villamosenergiaigényét két, nagy teljesítményű, úgynevezett forgatós tartószerkezetre szerelt napelemes rendszer látja el.
A felszerelt napelemes rendszerek összesen 55 000 kWh-t termelnek évente, mellyel 38 000 kg CO2-szennyezéstől mentesítjük a környezetet.
Telephelyünk tervezésekor egyes helyiségek megvilágítására fénycsatornás megoldást terveztünk.
A fénycsatorna, amellett, hogy környezetbarát megoldás, csökkenti a fenntartás költségeit, mivel természetes fényt juttat az épületbe.
Lényegesnek tartottuk, hogy az építkezéskor eltávolított növényzetet pótoljuk, így a telekre 11 darab gyümölcsfát és további 25 darab egyéb fafajtát ültettünk.
Az Optimum Solar Kft. telephelyének informatikai eszközökkel bővítése (GOP-2.1.1-11/M)
Az Optimum Solar Kft. 9 864 270 Ft vissza nem térítendő támogatást nyert a „Mikrovállalkozások fejlesztése” című pályázaton, az 6 új Széchenyi Terv keretében, melyet ugyanezzel az összeggel megegyező visszatérítendő, támogatott hitellel, valamint 2 192 060 Ft önerővel egészített ki. A 21 920 600 forintos összköltségvetésű beruházásból informatikai eszközök beszerzése valósult meg.
Az új Széchenyi Terv GOP-2.1.1-11/M „Mikrovállalkozások fejlesztése” című pályázat keretében elnyert 9 864 270 Ft támogatás és a Szigetvári Takarék által biztosított 9 864 270 Ft kedvezményes hitel nagymértékben hozzájárult, hogy az elvárt színvonalon tudjuk bővíteni irodahelyiségünket informatikai eszközökkel.
Cím: 6500 Baja Gesztenye utca 2.
Az Optimum Solar Kft. telephely építése Baján (DAOP-1.1.1/E-12-2013-0122)
A projekt címe: Az Optimum Solar Kft. telephely építése Baján
A projekt kódszáma: DAOP-1.1.1/E-12-2013-0122
Az Optimum Solar Kft. 78,24 millió Ft európai uniós támogatást nyert el a Széchenyi 2020 keretében meghirdetett „Telephelyfejlesztés” című pályázati kiíráson. A több mint 188,77 millió Ft összköltségű fejlesztés eredményeként új összeszerelő csarnok és irodaépület épül. A beruházással nemcsak cégünk termelési hatékonysága javul, hanem munkahelyeket is teremt.
Az Optimum Solar Kft. 2011-ben kezdte meg működését napelemes rendszerek tervezésével és kivitelezésével.
Cégünk elkötelezett a zöld energia hasznosításában, ezzel óvva a környezetünket, így az új telephely tervezésekor kulcsszerepet játszott az önfenntartás. A felhasznált villamos energiát teljes egészében napelemes rendszerrel állítjuk elő.
TÜV SÜD által kiadott 3834-2 és 1090-1